Hei.

Jeg er politiker i Arendal kommune og underviser på HO fag i videregående skole.

Som politiker opplever vi at det kan være vanskelig  å kunne tilby helsefagarbeidere fulle stillinger. Enkelte barne- og ungdomsarbeider stillinger er også mindre enn 100%, eks SFO.

Elever i videregående som tar fagutdanning, mister retten til å ta mer utdanning på videregående nivå når de har fått et fagbrev. Dette er en forskjell til folk som tar universitetsutdannelse. Der kan du ta den ene utdanningen etter den andre uten at du mister noen rett.

Jeg ber om at dette endres slik at mennesker som har et fagbrev skal kunne få anledning til å ta et fagbrev til, og at ny utdanning sees i sammenheng med tidligere utdanning. Jeg kunne for eksempel tenke meg at om du var barne- og ungdomsarbeider med fagbrev så kunne du ta et års skolegang der du kun jobbet med programfagene i helsearbeiderfaget og at du hadde en kortere lærlingperiode etterpå.

Dette er et innspill for at folk lettere skal kunne få en jobb å leve av, altså 100% stilling og at kommunene skal få flere stabile, utdannede mennesker i omsorgsyrkene. Ved en smart sambruk av slik kompetanse vil det være lettere å få turnus til å gå opp i forhold til helger o.s.v.

Vennlig hilsen

Milly Olimstad Grundesen